भारत के जाने माने कॉमेडियन कपिल शर्मा फिर से अपने शो को लेकर सुर्खियों मे बने हुए है। 25 मार्च से टी.वी पर शुरु होने जा रहा कपिल शर्मा का नया शो जिसका नाम 'फैमिली टाइम विद कपिल' है। हाल ही में कपिल की शूटिंग रुकने की वजह से उन्हें दिक्कतों का सामना करना पड़ा। दरअसल 30 मार्च को रिलीज होने जा रही फिल्म 'बागी-2' के प्रमोशन को लेकर टाइगर श्रॉफ और दिशा पटानी कपिल के शो में आए थे, पर किसी कारण शूटिंग कैंसिल करनी पड़ी। कारण बताया जा रहा है कि तकनीकी वजह से इस शूटिंग को पोस्टपोंड करना पड़ा। कपिल का शो पहले भी कई बार अनेक कारणों से कैंसिल हो चुका है। इस शो के शुरु होने के साथ-साथ कपिल और सुनील ग्रोवर की ट्विटर फाइट भी देखने को मिली।